CELEX: 31981D0441
Language: el
Date: 1981-05-27 00:00:00
Title: 81/441/ΕΟΚ: Απόφαση τής Επιτροπής τής 27ης Μαΐου 1981 περί τροποποιήσεως τής αποφάσεως 80/804/ΕΟΚ «περί τών όρων υγιεινής καί τού υγειονομικού πιστοποιητικού πού απαιτείται κατά τήν εισαγωγή νωπών κρεάτων προελεύσεως Καναδά»

Avis juridique important

|

31981D0441

81/441/ΕΟΚ: Απόφαση τής Επιτροπής τής 27ης Μαΐου 1981 περί τροποποιήσεως τής αποφάσεως 80/804/ΕΟΚ «περί τών όρων υγιεινής καί τού υγειονομικού πιστοποιητικού πού απαιτείται κατά τήν εισαγωγή νωπών κρεάτων προελεύσεως Καναδά»  

Επίσημη Εφημερίδα αριθ. L 168 της 25/06/1981 σ. 0025 - 0026 Φινλανδική ειδική έκδοση: Κεφάλαιο 3 τόμος 13 σ. 0106  Ισπανική ειδική έκδοση: Κεφάλαιο 03 τόμος 22 σ. 0058  Σουηδική ειδική έκδοση: Κεφάλαιο 3 τόμος 13 σ. 0106  Πορτογαλική ειδική έκδοση : Κεφάλαιο 03 τόμος 22 σ. 0058 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Μαΐου 1981  περί τροποποιήσεως της αποφάσεως 80/804/ΕΟΚ «περί των όρων υγιεινής και του υγειονομικού πιστοποιητικού που απαιτείται κατά την εισαγωγή νωπών κρεάτων προελεύσεως Καναδά»  (81/441/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 16,  Εκτιμώντας:  ότι η απόφαση 80/804/ΕΟΚ της Επιτροπής (2) καθόρισε τους όρους υγιεινής και το υγειονομικό πιστοποιητικό που απαιτείται κατά την εισαγωγή νωπών κρεάτων προελεύσεως Καναδά·  ότι είναι δυνατόν, χωρίς κίνδυνο διαδόσεως ασθενειών, να γίνει δεκτό κρέας κατοικιδίων μονόπλων σε περίπτωση που τα ζώα αυτά έχουν παραμείνει σε γειτονική χώρα, με την προϋπόθεση ότι η χώρα αυτή ευρίσκεται στον πίνακα χωρών που αναφέρεται στην απόφαση 79/542/ΕΟΚ του Συμβουλίου περί του κρέατος μονόπλων (3) ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το τμήμα IV του υγειονομικού πιστοποιητικού που περιλαμβάνεται στο παράρτημα της αποφάσεως 80/804/ΕΟΚ αντικαθίσταται από το εξής κείμενο:  «IV. Υγειονομική βεβαίωση:  Ο υπογεγραμμένος κτηνίατρος πιστοποιώ ότι τα νωπά κρέατα που περιγράφονται ανωτέρω προέρχονται:  - στην περίπτωση βοοειδών, χοιροειδών, προβατοειδών και αιγοειδών, από ζώα τα οποία έχουν παραμείνει στο έδαφος του Καναδά τουλάχιστον τρείς μήνες πριν από τη σφαγή τους ή από τη γέννησή τους, εφ' οσον πρόκειται για ζώα ηλικίας κάτω των τριών μηνών,  - στην περίπτωση κατοικιδίων μονόπλων, από ζώα τα οποία έχουν παραμείνει στο έδαφος του Καναδά ή γειτονικής χώρας, από τον πίνακα που αναφέρεται στην απόφαση 79/542/ΕΟΚ του Συμβουλίου για το κρέας των κατοικιδίων μονόπλων, τουλάχιστον τρείς μήνες πριν από τη σφαγή τους ή από τη γέννησή τους, εφ' οσον πρόκειται για ζώα ηλικίας κάτω των τριών μηνών,  - εφ' οσον πρόκειται για χοίρους, από ζώα που προέρχονται από εκτροφές, στις οποίες δεν έχει εκδηλωθεί περίπτωση βρουκελλώσεως των χοίρων κατά τη διάρκεια των προηγουμένων έξι εβδομάδων,  - εφ' οσον πρόκειται για πρόβατα και αίγες, από ζώα που προέρχονται από εκτροφές, στις οποίες δεν έχει εκδηλωθεί περίπτωση βρουκελλώσεως προβάτων ή αιγών κατά τη διάρκεια των προηγουμένων έξι εβδομάδων.  1.2.3 //   //   //   //   // (Τόπος)  // (Ημερομηνία) 1.2,3 // Σφραγίδα  της υπηρεσίας  Άρθρο 2  Η παρούσα απόφαση εφαρμόζεται από την 1η Ιουνίου 1981.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 27 Μαΐου 1981.  Για την Επιτροπή  Poul DALSAGER  Μέλος της Επιτροπής  (Υπογραφή επίσημου κτηνιάτρου)»  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 236 της 9. 9. 1980, σ. 25.  (3) ΕΕ αριθ. L 146 της 14. 6. 1979.15.